b'\n_START_ARTICLE_\nLiber Pater\n_START_PARAGRAPH_\nLiber Pater (din latin\xc4\x83 libare = a stropi, a jertfi, a gusta) este un vechi zeu italic al sporului, al \xc3\xaenmul\xc8\x9birii (de obicei asociat cu zei\xc8\x9ba Libera, ambele fiind divinit\xc4\x83\xc8\x9bi plebee)._NEWLINE_S\xc4\x83rb\xc4\x83torile consacrate lui se numeau Liberalia. Un sanctuar roman de pe Aventin era \xc3\xaenchinat unei triade adorate preferen\xc8\x9bial de plebei: Ceres, Liber, Libera. Mult mai t\xc3\xa2rziu Liber Pater a fost identificat cu Bacchus, iar Libera cu Proserpina.'